Ti sarut (TB) ket napateg latta a mabalin a malapdan a sakit iti Estados Unidos. Mapatta-patta nga agpatingga iti 

13 milyon a tattao iti Estados Unidos ti agbibiag nga addaan iti latent nga impeksion ti TB (no dadduma ket 

maawagan kas saan nga aktibo a TB). Gapu ta ti latent nga impeksion ti TB ket mabalin nga agbalin nga aktibo a 

sakit a TB, mabalin nga agsakit dagiti pasiente iti nakaro ken mabalin a di da madmadlaw a maiyakarda ti TB iti 

dadduma, agraman dagiti gagayyem, pamiliada, wenno dagiti agtrabtrabaho iti pannaripato ti salun-at.

Ti panangeksamen ken panangagas iti latent nga impeksion ti TB ket maysa a napateg nga addang 

tapno mapaksiat ti sakit a TB iti Estados Unidos ken masaluadan ti komunidadmo. Kas mapagtalkan a 

pammataudan ti impormasion ti salun-at iti komunidadmo, napateg nga irugim ti pannakipatang maipanggep iti 

latent nga impeksion ti TB ken ti sakit a TB kadagiti pasientem gapu ta mabalin a kurang ti ammoda maipanggep iti wenno 

pannakaibabain mainaig kadagitoy a kondision.

Adda ditoy ti 4 a singasing tapno irugi ti pannakipatang:

Ipakaammo no ania ti TB ken Ilawlawag ti Latent nga Impeksion ti TB ken ti Sakit a TB

Napateg nga isurom dagiti 

pasientem maipapan iti 

latent nga impeksion ti TB 

ken ti sakit a TB gapu ta adu 

a tattao ti mabalin a saan a 

nakairuaman iti daytoy 

wenno adda dagiti saan nga 

usto a kapanunotanda 

maipanggep kadagitoy a 

kondision. Adda ditoy ti 

sumagmamano nga ababa a 

pudno a mabalinmo nga 

iburay:

Masarakan dagiti tattao nga addaan iti TB iti tunggal 

estado; iti pagtrab-trabahoantayo, iti pagnanaedantayo, iti 

pagadalantayo, ken iti luglugar a pakilanglangenantayo iti pamilia 

ken gagayyem.

Ti latent nga impeksion ti TB ket maysa a kondision no sadino nga 

adda impeksion ti maysa a tao iti bakteria ti TB ngem awanan iti 

agdama nga aktibo a sakit a TB. Dagiti tattao nga addaan iti latent 

nga impeksion ti TB ket awanan kadagiti seniales ken sintomas ti 

sakit a TB ken saanda a maiyakar ti bakteria ti TB iti dadduma.

Nupay kasta, no dagitoy a bakteria ket agbalin nga aktibo ken 

umaduda, mabalin nga agbanag iti sakit a TB ti latent nga 

impeksion ti TB. No agbalin nga aktibo, ti TB ket mabalin a 

maiyakar iti sabali a tao babaen iti angin.

Mabalin a maagasan ti latent nga impeksion ti TB tapno 

malapdan ti sakit a TB. Ngem, no saan nga agasan, mabalin nga 

agbalin daytoy nga aktibo a sakit a TB a mabalin a pakatayan ken 

maiyakar iti dadduma, agraman dagiti gagayyem ken pamilia.

Pannakipatang kadagiti Pasientem maipapan 

iti Latent nga Impeksion ti Sarut (TB) 

Pannarabay iti Pannakipatang para kadagiti Mangipapaay ti Pannaripato ti Salun-at 
Pagpatangan ti Peggad ti Pasientem

Ti TB ket maysa a kangrunaan 

a pakaigapuan ti pannakatay 

iti sangalubungan, ken adu 

unay a tattao ti agsagsagaba 

latta iti TB iti Estado Unidos. 

Adda sumagmamano a banag 

a mangted ti peggad para iti 

TB isu a napateg a 

kapatangmo dagiti pasientem 

maipanggep iti peggadda. 

Adda ditoy ti sumagmamano 

a pagwadan a pannarita a 

mabalin a makatulong:

Pagpatanganta ti peggadmo maibasar kadagiti luglugar iti 

lubong no sadino a kadawyan ti TB. Adu ti TB iti intero a 

lubong, ngem no naiyanakka wenno masansan a mapanka iti Asia, 

Africa, wenno Latin America, nangatngato ti posibilidad a 

makaalaka iti impeksion ti TB. Agpayso daytoy uray pay no 

nagnaedka iti Estados Unidos iti napaut a tiempo gapu ta ad-adu

daytoy kadagitoy a rehion. Mabalin nga adda ka ti peggad iti TB

uray pay nakaawatkan ti bakuna iti TB (pagaammo met kas bakuna 

a BCG) gapu ta agmunaw ti proteksionna iti panaglabas ti tiempo.

Pagpatanganta ti pannakaisarangmo kadagiti tattao a 

nangatngato ti peggadda. Mabalin a nangatngato ti peggadmo iti

TB no agtrab-trabahoka iti, agnanaedka ita iti, wenno nagnaedka idi 

iti luglugar a dadakkel ti grupo ti tattao ken kadawyan ti TB, kas 

kadagiti pagdagusan dagiti awan ti pagtaenganna, preso, wenno 

karsel, wenno nakilanglangenka iti maysa a tao nga addaan iti 

aktibo a sakit a TB. 

Kitaenta dagiti sabali pay a kondision ti salun-atmo. Dagiti 

kondision ti salun-at, aglalo dagiti mangpakapsut iti resistensia ti 

bagim kas iti diabetes, kanser, wenno HIV, ket mabalin a 

pangatoenda ti posibilidad a maaddaanka iti aktibo a sakit a TB no 

naimpeksionka.

 

Ilawlawag ti Proseso ti Panageksamen

Mabalin a saan a 

nakairuaman dagiti pasiente 

iti panageksamen para iti 

latent nga impeksion ti TB, isu 

a makatulong no ilawlawag ti 

proseso. Adda ditoy ti 

sumagmamano a mensahe a 

mabalin a makatulong:

Adda dua a kita dagiti eksamen para iti latent nga 

impeksion ti TB: ti eksamen ti dara para iti TB ken ti 

eksamen ti kudil para iti TB. Ipangpangrunak ti eksamen ti dara 

para iti TB gapu ta mabalin nga aramiden daytoy iti maysa a 

panagbisita, ken ad-adda nga umiso no nabakunaan ka para iti TB

idi.

Kalpasan a maeksamenka ken maawatmo dagiti resulta, 

pagpatanganta dagiti sumaruno nga addang.

• No makaawatka iti positibo a resulta, irekomendarkonto dagiti 

sabali pay nga eksamen agraman ti pisikal nga eksaminasion, xray ti barukong, ken dadduma pay nga eksamen iti laboratorio 

tapno kitaen no aktibo ti bakteria ti TB ken pakaigapuan ti 

panagsakitmo.

• No makaawatka ti negatibo a resulta ken ikeddengtayo nga awan 

ti aktibo a sakit a TB, nababa ti posibilidad nga addaanka iti latent 

nga impeksion ti TB ken awan ti kasapulan a dagus a kasaruno 

nga addang. Nupay kasta, pagpatangantanto no masapul a 

maeksamenka manen iti masanguanan.

 

Eksamen 

ti Dara 

para iti TB

Eksamen ti Kudil 

para iti TB
Pagpatangan dagiti Pagpilian a Panagagas

No positibo ti 

pasientem 

para iti latent 

nga impeksion 

ti TB, napateg 

nga 

irekomendarm

o dagiti ab‐

ababa ken

nanamnam‐ay a panagagas. Idinto a

natalged ken nabirtud ti amin a

panagagas, dagiti nabibiit, agusar ti

rifamycin a panagagas ti

maipangpangruna a panagagas

para iti latent nga impeksion ti TB

gapu ta nangatngato ti posibilidad a

makumpleto dagitoy.

Amangan a saan a tarigagayan ti 

tattao ti 

maipasaruno a pannakataripato 

gapu iti saan a husto nga 

impormasion wenno 

pannakaibabain mainaig iti 

daytoy a sakit isu a napateg a 

tulungan isuda a mangkumpleto 

iti intero a panagagas. Panunoten 

ti sumaganad nga impormasion 

no ilawlawag dagiti pagpilian a 

panagagas kadagiti pasientem:

Uray pay awan ti sintomasmo iti latent nga impeksion ti TB, 

mabalin a maaddaanka iti aktibo a sakit a TB, a mabalin a 

makaiyakar iti TB iti sabali a tao, mabalin a pakaigapuan ti 

panagsakitmo, ken uray pay ti pannakatay no saan a 

maagasan daytoy.

Napateg a kumpletoem ti panagagasmo tapno 

malapdan ti aktibo a sakit a TB. Mabalin nga adda 

nadamagmon a maysa a tao a nagdalan iti napaut a 

panagagas iti TB idi, ngem sidadaan itan dagiti apagbiit ken 

nanam-ay a panagagas. 

Pagpatanganta dagiti pagpilian a panagagas, aniaman a 

posible a lapped a makasinga iti plano ti panagagasmo, ken 

pamuspusan iti komunidad a mabalin a mangsuporta kenka. 

Mairaman ti sumaganad kadagiti sumagmamano a kadawyan 

a salsaludsod dagiti pasiente maipapan kadagiti sidadaan a 

pagpilian a panagagas:

• Ania dagiti benepisio ti panagpaagas para iti latent nga

impeksion ti TB?

• Maibasar iti wagas ti panagbiagko ken iti personal a

pakasaritaan ti salun-atko, ania ti irekomendarmo a

panagagas?

• Kasano kasansan a masapul a tomarek daytoy nga agas?

Ken kasano kapaut ti panagtomarko iti daytoy?

• Ania dagiti bilbilin iti panagtomar iti daytoy nga agas?

• Ania dagiti madi nga epekto ti daytoy nga agas?

• Ania ti gatad ti daytoy nga agas? Bayadanto kadi ti segurok

ti panagagas?

No awan ti panagagas, 1 iti 10 a tattao nga addaan iti latent nga impeksion ti TB ti 

agsakitto iti masanguanan. Napateg ti akemmo iti panangpababa ti panagwaras ti TB 

iti komunidadmo ken iti Estados Unidos.

Tapno maammuan ti ad-adu pay maipapan iti TB ken no 

kasanom a saluadan ta bagim ken ti dadduma, bisitaen ti 

www.cdc.gov/thinktesttreattb 

301126